Den 20. oktober 2009 ble Sigbjørn Johnsen utnevnt til finansminister i Jens Stoltenbergs andre regjering, etter at Kristin Halvorsen gikk over til Kunnskapsdepartementet. På forhånd hadde spekulasjonene dreid seg rundt hvorvidt Halvorsen ville forlate Finansdepartementet, og i tilfelle om Sigbjørn Johnsen eller Karl Eirik Schjøtt-Pedersen ville bli ny statsråd her. Valget falt til slutt på Johnsen, mens Schjøtt-Pedersen ble statsråd ved statsministerens kontor.